JWD พุ่ง 8% นิวไฮรอบ 3 ปี โบรกฯ ชี้กำไรโตต่อเนื่อง เคาะเป้า 14.50 บ.
JWD พุ่ง 8% นิวไฮรอบ 3 ปี โบรกฯ ชี้กำไรโตต่อเนื่อง เคาะเป้า 14.50 บ. ล่าสุดอยู่ที่ 12.60 บาท บวก 1 บาท หรือ 8.62% มูลค่าซื้อขาย 231.69 ล้านบาท
JWD พุ่ง 8% นิวไฮรอบ 3 ปี โบรกฯ ชี้กำไรโตต่อเนื่อง เคาะเป้า 14.50 บ. ล่าสุดอยู่ที่ 12.60 บาท บวก 1 บาท หรือ 8.62% มูลค่าซื้อขาย 231.69 ล้านบาท
18 พ.ค. 2564

ผู้สื่อข่าวรายงานว่า ราคาหุ้น บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD ล่าสุด ณ เวลา 10.59 น. อยู่ที่ 12.60 บาท บวก 1 บาท หรือ 8.62% สูงสุดที่ 13 บาท ต่ำสุดที่ 11.50 บาท ด้วยมูลค่าซื้อขาย 231.69 ล้านบาท

ทั้งนี้ ราคาหุ้น JWD ปรับตัวขึ้นสูงสุดในรอบ 3 ปี นับตั้งแต่ราคาหุ้นอยู่ที่ระดับ 12.60 บาท เมื่อวันที่ 12 ม.ค.2561
โดย บล.เคทีบีเอสที ระบุในบทวิเคราะห์ (13 พ.ค.) ยังคงแนะนำ “ซื้อ” หุ้น JWD และราคาเป้าหมายที่ 14.50 บาท อิง core PER  ปี 2564 ที่ 35 เท่า JWD รายงานกำไรสุทธิไตรมาส 1/64 ที่ 141 ล้านบาท (เพิ่มขึ้น 51% เมื่อเทียบจากปีก่อน และเพิ่มขึ้น 86% เมื่อเทียบจากไตรมาสก่อน) โดยมีกำไรพิเศษหลังหักภาษีจากการปรับมูลค่าเงินลงทุนใน EMLOG จำนวน 63 ล้านบาท ซึ่งหากไม่รวมรายการดังกล่าวจะมีกำไรปกติ 78 ล้านบาท (ลดลง 17% เมื่อเทียบจากปีก่อน และลดลง 4% เมื่อเทียบจากไตรมาสก่อน) ต่ำกว่าที่ตลาดคาด 19%
ทั้งนี้เป็นผลจาก 1) ส่วนแบ่งกำไรเงินลงทุนใน JV ลดลง 29% เมื่อเทียบจากปีก่อน และลดลง 40%  เมื่อเทียบจากไตรมาสก่อนจากการชะลอตัว ของธุรกิจในกัมพูชา และคาดว่าจะมีค่าใช้จ่ายเพิ่มในการปรับโครงสร้างธุรกิจใน EMLOG, 2) SG&amp;A เพิ่มขึ้น 14% เมื่อเทียบจากปีก่อน และเพิ่มขึ้น 1% เมื่อเทียบจากไตรมาสก่อน (มากกว่าคาดราว 10 ลบ.) อย่างไรก็ตาม หากพิจารณาในด้าน รายได้และกำไรขั้นต้นยังมีทิศทางฟื้นตัวดีใกล้เคียงคาด
อย่างไรก็ตามได้ปรับประมาณการกำไรสุทธิปี 2564 ขึ้น 13% เป็น 472 ล้านบาท เพิ่มขึ้น 63% เมื่อเทียบจากปีก่อน จากกำไรพิเศษในไตรมาส 1/64 แต่ยังคงกำไรปกติที่ 410 ล้านบาท เพิ่มขึ้น 39% เมื่อเทียบจากปีก่อน โดยกำไรปกติไตรมาส 1/64 คิดเป็น 19% ของทั้งปี
โดยแนวโน้มไตรมาส 2/64 ถึงไตรมาส 4/64 จะดีขึ้นได้ต่อเนื่อง ทั้งจากธุรกิจเดิม ได้แก่ ธุรกิจยานยนต์, คลังห้องเย็น, คลังสินค้าอันตราย และคลังสินค้าทั่วไป รวมถึงธุรกิจใหม่ barge terminal ที่เริ่มในปี 2563 จะมีการรับรู้รายได้เต็มปีและการเข้าซื้อ VNS ใน เดือน เม.ย.2564 จะช่วยเพิ่มกำไรปีนี้ได้ราว 30 ล้านบาท